Noryati Taib

Noryati Taib (12 Januari 1958 – 7 April 2021), juga dikenali sebagai Mak Cik Petir merupakan seorang pelakon wanita Malaysia. Beliau terkenal dengan lakonannya yang bersahaja dalam drama televisyen dan filem. Beliau ialah ibu saudara kepada pengarah televisyen Shahrulezad Mohameddin.

Kerjaya
Noryati memulakan kerjaya lakonan secara tiba-tiba tanpa dirancang menerusi drama Abang! Mak Panggil Balik!. Antara kredit lakonannya ialah Sindarela, Tari Tirana dan Syurgamu Ramadhan.

Kehidupan peribadi
Noryati mempunyai empat anak. Anak saudaranya ialah pengarah dan penerbit televisyen, Shahrulezad Mohameddin.

Filemografi

Filem

Drama

Telefilem

Televisyen

Sakit dan kematian
Pada September 2017, Noryati dimasukkan ke Hospital Sultan Ismail (HSI), Johor Bahru apabila mengalami jangkitan kuman pada paru-paru. Beliau juga menjalani pembedahan akibat komplikasi diabetes dan dibenarkan keluar selepas mendapatkan rawatan di HSI. Noryati mengalami sesak nafas sehari kemudian hingga keadaannya kritikal di Unit Rawatan Rapi (ICU) HSI pada 24 September 2017.

Pada Februari 2021, keadaan kesihatannya merosot selepas disahkan positif COVID-19. Noryati meninggal dunia pada 7 April 2021 pada usia 63 tahun di kediamannya di Pasir Gudang, Johor. Jenazah Noryati dikebumikan di Tanah Perkuburan Islam Kebun Teh, pada jam 11.30 pagi, selepas solat jenazah di Masjid Al-iltihad Perjiranan 9, Taman Air Biru, Pasir Gudang.

Rujukan

Kelahiran 1958
Kematian 2021
Orang Malaysia berketurunan Melayu
Muslim Malaysia
Orang dari Johor Bahru
Orang dari Johor
Pelakon wanita Malaysia
Pelakon televisyen Malaysia
Pelakon filem Malaysia